**ชื่อเรื่อง**...การส่งเสริมการมาฝากครรภ์ ก่อนอายุครรภ์ 12 สัปดาห์ คปสอ.ห้วยผึ้ง

**ผู้จัดทำ...**นางประไพพรรณ ใจอักษร 3-4605-00635-79-1

**ส่วนงาน**...กลุ่มงานเวชปฏิบัติ

**ปีงบประมาณ**...2558

**บทคัดย่อ**

การดูแลสุขภาพแม่ขณะตั้งครรภ์มีความสำคัญต่อการเจริญเติบโตของลูกในครรภ์ เมื่อแม่เริ่มตั้งครรภ์จะต้องมีความรู้ในการปฏิบัติตัว รวมทั้งได้รับการคัดกรองและดูแลภาวะเสี่ยงต่างๆขณะตั้งครรภ์ รวมทั้งการได้รับบริการต่างๆตามมาตรฐานของการฝากครรภ์ รวมทั้งบุคลากรผู้ให้บริการจะต้องมีความรู้และทักษะดังนั้นจึงจำเป็นที่หญิงตั้งครรภ์จะต้องมารับบริการฝากครรภ์ตั้งแต่เมื่อรู้ว่าตั้งครรภ์ ควรมาฝากครรภ์อายุครรภ์ต่ำกว่า ๑๒ สัปดาห์ ในการนี้จะต้องได้รับความร่วมมือจากหลายหน่วยงาน ทั้งอสม. ผู้นำชุมชน และสถานบริการสาธารณสุข ชึ่งเป้าหมายกระทรวงสาธารณสุขมีตัวชี้วัดให้เป้าหมายการมาฝากครรภ์ก่อนอายุครรภ์ ๑๒ สัปดาห์มีอัตรามากกว่าร้อยละ ๖๐ คปสอ.ห้วยผึ้งผลงาน ๓ ปีย้อนหลัง ปี๒๕๕๖/๒๕๕๗/๒๕๕๘;๕๗.๑๔/๔๐.๙๒/๖๖.๙๒ ตามลำดับ เพื่อให้อัตราการฝากครรภ์ <๑๒ สัปดาห์เพิ่มขึ้นและมีแนวทางการปฏิบัติร่วมกัน มีเครือข่ายในการดูแล ส่งต่อ แม่ที่มีภาวะเสี่ยงและได้รับการคัดกรอง ดูแลส่งต่อที่มีมาตรฐาน

โดยการศึกษาจากกลุ่มประชากรหญิงตั้งครรภ์ที่คลอดโรงพยาบาลห้วยผึ้งทั้งหมด เพื่อหาแนวทางในการแก้ไขปัญหาที่เกิดขึ้น เช่น แนวทางปฏิบัติ(CPG)และเครือข่ายร่วมกัน ประเมินจากผลอัตราการฝากครรภ์อายุต่ำกว่า 12 สัปดาห์โดยวิธีการแจกแจงความถี่ จำนวนและร้อยละ

ผลการศึกษาพบว่า อัตราการฝากครรภ์ ANC<12wks มีแนวโน้มสูงขึ้นแต่ยังน้อยกว่าเป้าหมาย ร้อยละ 80 การฝากครรภ์ 5ครั้งคุณภาพ แนวโน้มดีขึ้น ค่อนข้างมาก แต่แม่อายุต่ำกว่า 20 ปี และแม่อายุต่ำกว่า 20 ปี ท้องครั้งที่ 2 ยังมีอัตราคงที่ อยู่ในระดับที่ดี แต่ยังต้องปรับปรุงกลวิธี การแก้ไขปัญหาต่อไป

 จากผลการดำเนินงานพบว่า ในตัวชี้วัดบางเรื่องมีแนวโน้มดีขึ้น จึงควรดำเนินการในเรื่องนั้นต่อไป ตลอดจนมีการปรับปรุงแนวทางในการปฎิบัติ เพื่อให้ประสบผลสำเร็จเพิ่มขึ้นแต่ในบางเรื่อง เช่น แม่อายุต่ำกว่า 20 ปี และแม่อายุต่ำกว่า 20 ปี ท้องครั้งที่ 2 ยังมีผลงานไม่ดีเท่าที่ควร จึงควรปรับปรุงตลอดจนหาแนวทางดำเนินงาน เพื่อให้เหมาะสมกับบริบทของพื้นที่ ที่เปลี่ยนไปตามสถานการณ์ ของโลกปัจจุบัน โดยการปรับปรุง CPG ให้เหมาะสมตามปัญหาของพื้นที่